als_Latn dik_Latn sag_Latn
Më shumë se 500 tifozë shqiptarë nga Presheva do të jenë të pranishëm në këtë ndeshje. Siç bëjnë me dije mediat e Luginës së Preshevës, vetëm dy ditë pas hedhjes në treg të biletave janë shitur 500 bileta në këtë krahinë të populluar vetëm nga shqiptarë.
Biletat në Luginë janë shitur nga tregtarët serbë, të cilët edhe kanë përfituar nga çmimi, duke e rritur ndjeshëm në krahasim nga ai real. Gjithsesi, shqiptarët e Luginës së Preshevës nuk kanë nguruar që të marrin bileta dhe natyrisht të jenë të pranishëm në stadium për të përkrahur Kombëtaren e Shqipërisë.
Sipas informacioneve, përveç tyre, si rregull në stadium duhet të jenë edhe më shumë se 1500 tifozë të tjerë shqiptarë, pasi skuadrës mike i takon 5% e stadiumit, pra rreth 1600 bileta, nëse llogarit që stadiumi i Partizanit të Beogradit është 32 mijë vendesh. /
als_Latn als_Latn als_Latn